กองบัญชาการตำรวจนครบาล แจ้งปิดการจราจรเพื่อซักซ้อมการปฎิบัติการรักษาความปลอดภัยและการจราจรในงานพระราชพิธีบรมราชาภิเษก 40 เส้นทาง ช่วงบ่ายวันนี้ 17 เมษายน 2562
กองบัญชาการตำรวจนครบาล แจ้งปิดการจราจรเพื่อซักซ้อมการปฎิบัติการรักษาความปลอดภัยและการจราจรในงานพระราชพิธีบรมราชาภิเษก 40 เส้นทาง ช่วงบ่ายวันนี้ 17 เมษายน 2562พลตำรวจตรี จิรสันต์ รองผู้บัญชาการตำรวจนครบาล กล่าวว่า ในวันนี้ 17 เมษายน 2562 ซึ่งจะมีการฝึกซ้อมริ้วขบวนพระบรมราชอิสริยยศ ริ้วที่ 3 พยุหยาตราทางสถลมารค โดยเป็นการฝึกซ้อมในสถานที่จริงเป็นครั้งแรกและใช้ขั้นตอนปฏิบัติตามหมายกำหนดการในพระราชพิธีวันจริงทุกประการ ซึ่งขบวนพยุหยาตราจะครอบคลุมเส้นทางทั้งสิ้น 12 เส้นทาง ประกอบด้วย ถนนหน้าพระลาน ถนนราชดำเนินใน ถนนราชณดำเนินนอก ถนนตะนาว ถนนบวรนิเวศน์ ถนนพระสุเมร ถนนอัษฎางค์ ถนนบำรุงเมือง ถนนเฟื่องนคร ถนนเจริญกรุง ถนนท้ายวัง และถนนมหาราช รวมระยะทางประมาณ 7 กิโลเมตร จึงจำเป็นต้องปิดการจราจรถนนที่อยู่ภายในบริเวณ 12 เส้นทางนี้ และปิดการจราจรเส้นทางที่จะมาเชื่อมต่อกับทั้ง 12 เส้นทางนี้ รวมปิดการจราจรทั้งสิ้น 40 เส้นทาง ซึ่งเป็นพื้นที่ชั้นในตั้งแต่รอบพระบรมมหาราชวัง ออกไปถึงเสาชิงเช้า - อนุสาวรีย์ประชาธิปไตย เช่น ถนนหน้าพระลาน ตลอดสาย ถนนหน้าพระธาตุ ตลอดสาย  ถนนราชดำเนินใน จากแยกผ่านพิภพถึงแยกป้อมเผด็จฯ  ถนนท้ายวัง และถนนราชดำเนินนอก จากแยก จปร. ถึงแยกผ่านฟ้า เพื่อถวายความปลอดภัยและอำนวยความสะดวกแก่ประชาชนที่จะมาร่วมพิธี ซึ่งการปิดการจราจรจะเริ่มตั้งแต่เวลา 16.00 น. และคาดว่าจะเปิดเส้นทางในเวลาประมาณ 21.30 น. ทั้งนี้หากเส้นทางใดขบวนซักซ้อมผ่านไปแล้วก็จะเปิดการจราจรเพื่อให้กระทบกับประชาชนให้น้อยที่สุดสำหรับประชาชน ที่เดินทางระหว่างฝั่งพระนครและฝั่งธนบุรี ขอแนะนำให้ไปใช้เส้นทางงจากด่วนยมราช หรือมาจากถนนเพชรบุรีถนนราชวิถี ให้ไปใช้สะพานกรุงธน (ซังฮี้) หรือสะพานพระราม 8 ส่วนรถที่มาทางด้านถนนพระราม 4 ถนนพระราม 1 และถนนเจริญกรุงให้ไปใช้สะพานพระปกเกล้าและสะพานพุทธยอดฟ้า โดยขอให้ประชาชนเตรียมความพร้อม วางแผนในการเดินทาง หากต้องการสอบถามข้อมูลเส้นทางเพิ่มเติม โทรศัพท์ได้ที่สายด่วนศูนย์ควบคุมและสั่งการจราจร (บก.02) หมายเลข 1197 ได้ตลอด 24 ชั่วโมง